ธปท.รับศก.ไทยโตต่ำกว่าคาดการณ์
ธปท.ยอมรับเศรษฐกิจไทยไตรมาสแรกโต 5.3% ต่ำกว่าคาดการณ์ แต่จะใช้นโยบายดอกเบี้ยกระตุ้นหรือไม่ ต้องรอกนง.เคาะ29 พ.ค.
20 พ.ค. 2556

ธปท.ยอมรับเศรษฐกิจไทยไตรมาสแรกโต 5.3% ต่ำกว่าคาดการณ์ แต่จะใช้นโยบายดอกเบี้ยกระตุ้นหรือไม่ ต้องรอกนง.เคาะ29 พ.ค.
นายเมธี สุภาพงษ์ ผู้อำนวยการอาวุโส ฝ่ายนโยบายเศรษฐกิจการเงิน ธนาคารแห่งประเทศไทย(ธปท.) กล่าวยอมรับว่า ข้อมูลการเติบโตทางเศรษกิจ(จดีพี)ในไตรมาสแรกของปีนี้ ที่คณะกรรมการพัฒนาการเศรษฐกิจและสังคมแห่งชาติ (สศช.) ประกาศออกมาว่าโตที่ 5.3% นั้น ต่ำกว่าที่ธปท. เคยคาดการณ์ไว้ เพราะเดิมธปท.คาดว่าไตรมาสแรกน่าจะโตประมาณ 7% 
“ตอนนี้ยังไม่สามารถสรุปได้ว่า เศรษฐกิจไทยเข้าสู่ภาวะชะลอตัวหรือไม่ หรือเป็นเรื่องชั่วคราว เราต้องดูในรายละเอียดก่อนว่าใส้ในของข้อมูลตัวเลขที่ออกมาเป็นอย่างไร ดังนั้น จึงบอกไม่ได้ว่าสถานการณ์นี้ควรจะผ่อนคลายนโยบายการเงินหรือปรับลดดอกเบี้ยหรือไม่ เพราะต้องดูด้วยว่าเศรษฐกิจมีแรงขับเคลื่อนหรือไม่ และต้องดูในระยะเวลาที่เหลือของปีนี้ด้วย ว่าตัวเลขจะออกมาเป็นอย่างไร ซึ่งต้องเสนอตัวเลขรายละเอียดให้รอบครอบที่สุด ให้คณะกรรมการนโยบายการเงิน(กนง.)พิจารณาตัดใจให้ดีที่สุดในวันที่ 29 พ.ค.นี้”นายเมธีกล่าว
ทั้งนี้ สศช.ประกาศปรับลดคาดการณ์จีดีพีปีนี้ลง จาก 4.2-5.2% จากเดิมที่เคยคาด 4.5-5.5% หลังจากไตรมาสแรกปีนี้จีดีพีขยายตัวที่ 5.3% จากไตรมาส 4 ปีที่ผ่านมาขยายตัว 19%